CELEX: C2006/131/31
Language: sk
Date: 2006-06-03 00:00:00
Title: Vec C-436/04: Rozsudok Súdneho dvora (druhá komora) z  9. marca 2006  (návrh na začatie prejudiciálneho konania, ktorý podal Hof van Cassatie van België) – trestné konanie proti Léopold Henri van Esbroeck (Dohovor, ktorým sa vykonáva Schengenská dohoda — Články 54 a 71 — Zásada  ne bis in idem  — Uplatnenie  ratione temporis  — Pojem  tie isté činy  — Dovoz a vývoz omamných látok stíhaný v rôznych štátoch, ktoré sú zmluvnými stranami)

3.6.2006   
            
            
               SK
            
            
               Úradný vestník Európskej únie
            
            
               C 131/18
            
         Rozsudok Súdneho dvora (druhá komora) z 9. marca 2006 (návrh na začatie prejudiciálneho konania, ktorý podal Hof van Cassatie van België) – trestné konanie proti Léopold Henri van Esbroeck
   (Vec C-436/04) (1)
   
   (Dohovor, ktorým sa vykonáva Schengenská dohoda - Články 54 a 71 - Zásada 
         ne bis in idem
       - Uplatnenie 
         ratione temporis
       - Pojem „tie isté činy“ - Dovoz a vývoz omamných látok stíhaný v rôznych štátoch, ktoré sú zmluvnými stranami)
   (2006/C 131/31)
   Jazyk konania: holandčina
   Vnútroštátny súd, ktorý podal návrh na začatie prejudiciálneho konania
   Hof van Cassatie van België
   Účastník trestného konania pred vnútroštátnym súdom
   Léopold Henri van Esbroeck
   Predmet veci
   Návrh na začatie prejudiciálneho konania – Hof van Cassatie van België – Výklad článkov 54 a 71 Dohovoru, ktorým sa vykonáva Schengenská dohoda – Zásada ne bis in idem – Osoba stíhaná v členskom štáte za nezákonný vývoz narkotík, pričom tá istá osoba, stíhaná za nezákonný dovoz narkotík v Nórsku, už bola v poslednom stupni odsúdená v Nórsku pred tým, ako sa Schengenská dohoda stala vykonateľnou
   Výrok rozsudku
   
               1.
            
            
               Zásada ne bis in idem stanovená v článku 54 dohovoru, ktorým sa vykonáva Schengenská dohoda zo 14. júna 1985 uzatvorená medzi vládami štátov Hospodárskej únie Beneluxu, Spolkovej republiky Nemecko a Francúzskej republiky o postupnom zrušení kontrol na ich spoločných hraniciach, podpísaného 19. júna 1990 v Schengene, sa musí uplatňovať na trestné súdne konanie začaté v štáte, ktorý je zmluvnou stranou, v súvislosti s činmi, za ktoré už dotknutá osoba bola odsúdená v inom štáte, ktorý je zmluvnou stranou, hoci uvedený dohovor v čase, keď došlo k uvedenému odsúdeniu, ešte nenadobudol platnosť v poslednom uvedenom štáte, ak bol tento dohovor v platnosti v predmetných štátoch, ktoré sú zmluvnými stranami, v čase posudzovania podmienok uplatnenia zásady ne bis in idem súdnym orgánom, pred ktorým prebieha druhé súdne konanie.
            
         
               2.
            
            
               Článok 54 toho istého dohovoru sa má vykladať v tom zmysle, že:
               
                           —
                        
                        
                           príslušným kritériom na účely uplatnenia uvedeného článku je kritérium zhodnosti skutkovej podstaty činov, ktorým sa rozumie existencia celku okolností, ktoré sú navzájom nerozlučiteľne spojené, nezávisle na právnom posúdení týchto činov alebo na chránenom oprávnenom záujme,
                        
                     
                           —
                        
                        
                           trestné činy spočívajúce vo vývoze alebo dovoze tých istých omamných látok, ktoré sú trestne stíhané v rôznych štátoch, ktoré sú zmluvnými stranami tohto dohovoru, sa v zásade považujú za „tie isté činy“ v zmysle tohto článku 54, pričom konečné posúdenie v tomto zmysle prináleží príslušným vnútroštátnym orgánom.
                        
                     
         
      (1)  Ú. v. EÚ C 300, 4.12.2004.